|  |  |
| --- | --- |
|  |  Καλλιθέα 12/09/2024  |
| ΔιεύθυνσηΤηλ.Email | : Φορνέζη 2, ΤΚ 17675 Καλλιθέα: 210-9530910, 917 (υπό μεταφορά): i.kallithea.allazei@gmail.com | **Π ρ ο ς :**Τον Πρόεδρο του Δημοτικού Συμβουλίου Καλλιθέας(για την Ειδική Συνεδρίαση Λογοδοσίας της Δημοτικής Αρχής) |

**Θέμα: «Λειτουργία βρεφονηπιακών σταθμών Δήμου Καλλιθέας 2023-2024»**

Αγαπητοί Συνάδελφοι,

όπως όλοι γνωρίζουμε ο Δήμος Καλλιθέας ξεκίνησε την εφαρμογή της 2χρονης προσχολικής αγωγής από το έτος 2021-2022 κατόπιν εξαιρέσεως που είχε δοθεί από τη πολιτεία.

Η εφαρμογή του μέτρου οδήγησε στην αριθμητική αναδιάταξη των ωφελούμενων νηπιών. Έτσι περίπου 300 με 350 παιδιά ηλικίας 4 ετών/έτος μετακινήθηκαν υποχρεωτικά από τους παιδικούς σταθμούς στα προνήπια.

Αντλώντας τα στατιστικά στοιχεία των τελευταίων 5 ετών καθώς και τις γεννήσεις βρεφών/έτος από το δημοτολόγιο του Δήμου μας καταλήξαμε στο συμπέρασμα πως οι βρεφονηπιακοί σταθμοί του Δήμου μας, με πρόσημο πάντα την εξυπηρέτηση των δημοτών-κατοίκων, θα έπρεπε να αναδιαμορφωθούν ως προς τη δυναμικότητα βρεφών και νηπίων.

Με τη συνεργασία της Τεχνικής υπηρεσίας (εξαιτίας των παρεμβάσεων που έπρεπε να γίνουν) και της διεύθυνσης παιδικής αγωγής αναδιατάξαμε τα τμήματα των σταθμών επιτυγχάνοντας μια ισορροπία μεταξύ βρεφικών και νηπιακών τμημάτων σύμφωνα με τα νέα δεδομένα που είχαμε να αντιμετωπίσουμε.

Παράλληλα τις δύο επόμενες χρονιές 2022 και 2023 προχωρήσαμε στη πρόσληψη 22 ατόμων βοηθητικού και εκπαιδευτικού προσωπικού μέσω συμβάσεων ΕΣΠΑ.

Έτσι λοιπόν δημιουργήσαμε 8 τμήματα βρεφών Α (ηλικίας 6 έως 18 μηνών), 9 τμήματα βρεφών Β (ηλικίας 18 έως 30 μηνών) και 10 τμήματα νηπίων (ηλικίας 30 έως 48 μηνών).

Από το σύνολο των εξυπηρετούμενων βρεφών και νηπίων 350 περίπου παιδιά προσκόμισαν voucher.

Κατόπιν λοιπόν των παραπάνω ερωτάται η Διοίκηση:

1) Πόσες αιτήσεις εξυπηρετήθηκαν φέτος ανά ηλικιακή ομάδα και πόσα παιδιά

 έμειναν εκτός δημοτικών βρεφονηπιακών σταθμών; Επίσης, πόσα voucher

 προσκομίστηκαν φέτος;

2α) Με ποιο σκεπτικό και ποια στοιχεία αντλήσατε ώστε να προβείτε στη κατάργηση

 έξι βρεφικών τμημάτων που εξυπηρετούσαν δυνητικά 78 βρέφη;

2β) Γνωρίζετε πως οδηγείτε σε αδιέξοδο και απόγνωση 78 οικογένειες συνδημοτών

 μας καθώς αδυνατούν να εξυπηρετηθούν τόσο από τους δημοτικούς όσο και από

 τους ιδιωτικούς βρεφονηπιακούς σταθμούς;

3) Υπάρχει πλεονάζον προσωπικό και ποιας ειδικότητας στους βρεφονηπιακούς

 σταθμούς του Δήμου μας και αν ναι υπάρχει πρόβλεψη για τη δημιουργία νέων

 τμημάτων;

4) Για ποιο λόγο καταργήσατε τη προγραμματική σύμβαση με το Π.Ε.Ν. που

 εξυπηρετούσε με τα 2 τμήματα νηπίων (συνολικής δυναμικότητας 57 νηπίων) τις

 οικογένειες που διαμένουν στο κέντρο της πόλης μας. Με ποιο σταθμό σκοπεύετε

 να αντικατασταθούν τα 2 αυτά νηπιακά τμήματα στο κέντρο της πόλης μας;

 Ο Δημοτικός Σύμβουλος,

 αρμόδιος της Δημοτικής Παράταξης «Η ΚΑΛΛΙΘΕΑ ΑΛΛΑΖΕΙ – ΔΗΜΗΤΡΗΣ ΚΑΡΝΑΒΟΣ» για θέματα πολιτισμού

 ΚΩΣΤΑΚΗΣ ΕΜΜΑΝΟΥΗΛ